Oppdal flyplass, Fagerhaug

Oppdal flyplass, Fagerhaug er en flyplass som ligger ved Fagerhaug, ca. 10 km nordøst for Oppdal sentrum i Oppdal kommune i Trøndelag. Flyplassen ligger like inntil E6.

Plassen har i mange år vært brukt til seilflyging og fallskjermhopping. NTNU Flyklubb (tidligere NTH Flyklubb) og NTNU Fallskjermklubb er hyppige brukere hele året.

Plassen er betydelig utvidet og asfaltert, og brukes også av privatjetfly i tillegg til småfly og seilfly. Rullebanen er 1000 x 18 m. Det er flere oppstillingsplasser for fly. Flyfuel (AVGAS 100LL og Jet A-1) er tilgjengelig.

Bakkestasjon er bemannet ved ervervsmessig flyging og ved IFR-flyging. Det kan være stor aktivitet med seilfly og fallskjermhopping, spesielt i helgene. Frekvens 122.95 MHz brukes for kommunikasjon.

 Eksterne lenker 

 Midt-Norsk Fly- og Luftsportsenter AS
 Oppdal Flyklubb
 Røkke bygger flyplass på Oppdal (VG-artikkel fra 2000)

Kategori:Flyplasser i Trøndelag
Kategori:Transport i Oppdal
Kategori:Byggverk i Oppdal